አሁን የሚታየው ነገር የሚገርም ነው፡፡ ኢትዮጵያ መሪ አላጣችም፡፡ አሁን እየሆነ ያለው ፍፁም ያልጠበኩት ነው፡፡ የፖለቲካ ጨዋ አንደበት፣ ግልፅነትና ቅንነት ያለው መሪ፣ በእኔ የእድሜ ዘመን በኢትዮጵያ ምድር ላይ አያለሁ ብዬ አስቤ አላውቅም፡፡ በዚህ ረገድ ብዙ ተስፋ የሚሰጡ ምልክቶች ይታያሉ፡፡ መሪ ግለሰብ ብቻ አይደለም፡፡ የመሪነት ብቃት ከሌሎችም ጋር አብሮ መጓዝ ይጠይቃል፡፡ ግን እውነት ኢህአዴግ ለውጥ አድርጎ፣ እንዲህ ያለውን መሪ አወጣ ወይስ ሳያስበው ድንገት ብቅ አለበት? ይሄ መቼም አጠያያቂ ጉዳይ ነው፡፡ አሁን ከእኒህ ሰው የሚወጡ ሃሳቦችና እርምጃዎች ተቋማዊ መሆን አለባቸው፡፡ ተቋማትም የአስተሳሰቡ ባለቤትና ተግባሪዎች መሆን ይኖርባቸዋል፡፡ በፍጥነት ወደ ህግ፣ ወደ ስርአት፣ ወደ ዲሞክራሲ ተቋማት መገባት አለበት፡፡ የፖለቲካ አካሄዱ ሁሉን አካታች መሆን ይገባዋል፡፡ አንዱን ወገን ለመካስ ወይም ሌላውን አንተ ነህ የበደልከው ብለን የምንጠቋቆምበት እንዳይሆን መጠንቀቅ ይኖርብናል። በተቻለ አቅም አዲሱን መሪ ማገዝም፣ መጠቆምም፣ መገሰፅም አለብን፡፡
